Avísir, tíðarrit og hondbøkur Bókasavnið heldur øll føroysk bløð og tíðarrit og eitt úrval av útlendskum. Eldri tíðarrit kunnu lænast heim við. Bókasavnið hevur eisini hondbøkur, leksika og orðabøkur. Aftrat tí kemur eitt úrval av leksika og hondbókum á netinum, tó er bert atgeingi á bókasavninum. Útlánið fyri vaksin Bókasavnið hevur flestallar føroyskar bøkur og eitt stórt úrval av útlendskum føgrum bókmentum og yrkisbókmentum og haraftrat føroyskar ljóðbøkur og eitt úrval av donskum. Prentað yvirlit fæst á bókasavninum. Dvd-filmar eru eisini til láns. Barnabókasavnið Á barnabókasavninum eru bøkurnar býttar upp til ymiskar aldursbólkar. Barnabókasavnið hevur flestallar føroyskar barnabøkur og eitt stórt úrval av donskum barnabókum. Útlán er eisini av dvd-filmum og ljóðbókum. Spæliteldur eru til tey yngru børnini og ein hugnaoyggj við leikum til tey smæstu. Til børnini í skúlaaldri er Nintendo Wii. Fjarlán Vilt tú læna eina bók ella grein, sum bókasavnið ikki eigur, kunnu vit royna at útvega tilfarið frá einum øðrum bókasavni. Býrt tú ikki í Føroyum Fólk, sum búgva í einum øðrum norðurlandi, kunnu læna umvegis bókasavnið, har tey búgva. Teldur, skannari og printarar Nýtslan er ókeypis, men kostnaðurin at prenta út er 1 kr. fyri arkið. Prentararnir prenta svart/hvítt í A 4-stødd. Kopiering, fax, laminering og innbinding Fyri kopiering er kostnaðurin 50 oyru fyri arkið í A 5-stødd, 1 kr. fyri A 4 og 2 kr. fyri A 3. Fyri litkopi er kostnaðurin 2,50 kr. fyri A 5, 5 kr. fyri A 4 og 10 kr. fyri A 3. Glæra kostar 1 kr. aftrat gjaldinum fyri kopi. Laminering kostar 2 kr. fyri A 5, 3 kr. fyri A 4 og 5 kr. fyri A 3. Kostnaðurin fyri fax er 2 kr. fyri síðuna. Bókasavnið hevur eisini eina innbindingarmaskinu, sum kann seta plastspiralrygg á t. d. uppgávur. Spiralur kostar 10 kr. Spiralur, perma og bakperma kostar 20 kr.